**Alexis Alejandro Sánchez Sánchez** (s. 19. joulukuuta 1988 Tocopilla, Antofagasta, Chile) on chileläinen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Interiä, ja kuuluu myös Chilen maajoukkueen vakionimiin. Sánchezin näkyvimmät vahvuudet ovat nopeus sekä tekniikka.

Seurajoukkueura
---------------

### Alkuvaiheet

Alexis siirtyi Cobreolaan vuonna 2004 ja debytoi edustusjoukkueessa vuotta myöhemmin 16-vuotiaana 12. helmikuuta 2005 Deporte Temucoa vastaan. Seuraavalla kaudella Sánchez teki 12 ottelussa kuusi maalia. 21. heinäkuuta Cobreloa myi Sánchezin italialaiseen Udineseen kolmella miljoonalla eurolla. Heinäkuussa 2006 hänet lainattiin Chilen yhteen suurseuroista Colo-Coloon kauden mittaisella lainalla. Hän voitti Chilen Clausura-mestaruuden 2006 ja Apertura-mestaruuden 2007. Seurassa vietetyn hyvän kauden jälkeen oletettiin Sánchezin palaavan Italiaan. Tästä huolimatta hänet lainattiin uudestaan, tällä kertaa Argentiinan River Plateen, jossa hän voitti Clausura-mestaruuden 2008

### Udinese

Argentiinassa vietetyn hyvän kauden jälkeen Sánchez jätti Etelä-Amerikan ja siirtyi heinäkuussa 2008 Udineseen yhdessä maanmiehensä Mauricio Islan kanssa. Hän pelasi ensimmäisen ottelunsa seurassa Bassanoa vastaan ja nimettiin ottelun parhaaksi pelaajaksi. 14. syyskuuta Sánchez debytoi Serie A:ssa 1–0-tappiossa Juventusta vastaan ja neljä päivää myöhemmin Euroopan kentillä Borussia Dortmundia vastaan. 19. lokakuuta 2008 Sánchez teki avausmaalinsa liigassa Leccea vastaan.

Seuraavalla kaudella Sánchez pelasi tärkeässä roolissa osana Udinesen menestystä Italian cupissa 2009–2010, kun hän syötti Gökhan Inlerin voittomaalin ottelussa AC Milania vastaan. Välierien toisessa osaottelussa Romaa vastaan hän teki maalin ja tuli valituksi ottelun parhaaksi, mutta Udinese tippui Romalle. Hän teki kaudella viisi maalia 32 ottelussa. Sánchezin pelattua Chilen paidassa MM-kilpailuissa 2010 hän sai paljon kiinnostusta seuroilta kuten Manchester United, FK Zenit Pietari, Inter Milan, Manchester City, Juventus, Barcelona, Real Madrid ja Chelsea, joista Barcelona halusi tehdä esisopimuksen pelaajan kanssa, mutta Udinese ilmoitti Sánchezin olevan myynnissä vasta kesällä 2011.

27. helmikuuta 2011 Sánchez teki neljä maalia Udinesen seitsemästä maalista joukkueen voitettua Palermon 7–0, vaikka hän pelasi vain ottelun ensimmäiset 52 minuuttia. Hän mursi samalla chileäisten pelaajien yhden ottelun maaliennätyksen Serie A:ssa. Sánchez muodosti menestyksekkäällä kaudella Udinesessä tehokkaan kärkiparin italialaishyökkääjä Antonio Di Natalen kanssa heidän ollessa Serie A:n parhaimpia kärkipareja. Hänet nimettiin kauden päätteeksi kauden 2011 lupaavimmaksi nuoreksi pelaajaksi. Hän teki kauden 31 Serie A -ottelussa 12 ja syötti kymmenen maalia.

### Barcelona

Kesällä 2011 FC Barcelona osti Sánchezin noin 23 miljoonan euron siirtosummalla. Nuori chileläinen pääsi vauhtiin syksyllä, ja kun David Villa loukkaantui, Sánchezista tuli Barcelonan avauskokoonpanon pelaaja. Hyvä osoitus miehen kyvyistä oli esimerkiksi kaksi maalia Leverkusenia vastaan Mestarien liigassa. Sánchez teki kaudella 2011–2012 Barcelonalle kaikki kilpailut mukaan lukien 15 maalia ja syötti niitä kuusi. Hän voitti avauskaudellaan Copa del Reyn, seurajoukkueiden maailmanmestaruuden, Espanjan supercupin ja UEFA Super Cupin.

Kaudella 2012–2013 Barcelona voitti Espanjan-mestaruuden, ja Sánchez viimeisteli 29 sarjaottelussaan kahdeksan ja syötti yhdeksän maalia. Kaikki kilpailut mukaan lukien hän pelasi 46 ottelua ja teki 11 maalia. Seuraavalla kaudella hän teki 34 Primera Divisiónin ottelussa 19 ja syötti 12 maalia. Hän voitti toistamiseen Espanjan supercupin.

Barcelona-uransa aikana Sánchez teki yhteensä 47 maalia 141 ottelussa.

Tammikuussa 2017 Sánchez tunnusti espanjalaisille oikeusviranomaisille syyllistyneensä veropetokseen pelatessaan Barcelonassa. Hän pimitti vuosina 2012–2013 verottajalta yli 980 000 euroa. Hän oli siirtänyt rahaa ohi verottajan omistamaansa yhtiöön Maltalla.

### Arsenal

10. heinäkuuta 2014 uutisoitiin, että Arsenal on ostanut Sánchezin Barcelonasta. Kaudella 2014–2015 hän viimeisteli 35 valioliigaottelussa 16 ja syötti kahdeksan maalia. FA Cupissa hän teki kuudessa ottelussa neljä maalia, näistä viimeisen voitokkaassa loppuottelussa. Kauden aluksi hän oli ollut voittamassa FA Community Shieldiä. Seuraavan kauden 30 sarjaottelussa hän teki 13 maalia. Mestarien liigassa hän viimeisteli seitsemässä ottelussa kolme ja syötti viisi maalia.

Sánchez teki kauden 2016–2017 valioliigaotteluissa 24 ja alusti 11 maalia. Joulukuun alun ottelussa West Hamia vastaan hän teki hattutempun. Viidessä muussa liigaottelussa hän viimeisteli kaksi maalia. FA Cupin mestarijoukkueessa hän teki maalin kolmessa viimeisessä ottelussa. Mestarien liigassa hän teki kolme ja syötti neljä maalia. Seuraavalla kaudella hän viimeisteli 19 valioliigaottelussa seitsemän maalia.

### Manchester United

Sánchez siirtyi Arsenalista Manchester Unitediin 22. tammikuuta 2018. Hänet vaihdettiin päittäin Henrikh Mkhitarjanin kanssa, joka puolestaan siirtyi Arsenaliin. Puolentoista kauden aikana hän pelasi Unitedissa kaikki kilpailut mukaan lukien 45 ottelua, joissa teki viisi ja syötti yhdeksän maalia.

### Inter & Marseille

Sánchez siirtyi elokuussa 2019 kauden mittaisella lainalla Serie A:n Interiin. Siirto vakinaistettiin syyskuussa 2020. Hän teki kaudella 2020–2021 Serie A:ssa 30 ottelussa seitsemän maalia ja antoi seitsemän maalisyöttöä Interin voittaessa mestaruuden. Hän voitti samana vuonna myös Italian supercupin ja keväällä 2022 Italian cupin. Hän siirtyi kesällä 2022 Ligue 1:n Marseilleen, jossa teki 35 liigaottelussa 14 maalia ja viidessä Mestarien liigan ottelussa kaksi maalia. Hän pelasi Interiin kesällä 2023. Hän on pelannut Interissä kaikkiaan 85 Serie A:n ottelua, joissa hän on tehnyt 16 ja syöttänyt 19 maalia. Mestarien liigan 18 ottelussa hän on tehnyt kolme maalia.

Maajoukkueura
-------------

Sánchez pelasi neljässä ottelussa Chilen saavuttaessa pronssia alle 20-vuotiaiden MM-kilpailuissa 2007. A-maajoukkueessa hän pelasi ensimmäisen ottelunsa Uutta-Seelantia vastaan huhtikuussa 2006. Ensimmäisen maaottelumaalinsa hän viimeisteli Sveitsiä vastaan syyskuussa 2007. Ensimmäisen MM-karsintaottelunsa hän pelasi Boliviaa vastaan kesäkuussa 2008.

Sánchez pelasi Chilen kaikki neljä ottelua MM-kilpailuissa 2010, Copa Américassa 2011, jossa teki yhden maalin, sekä MM-turnauksessa 2014, jossa teki maalin avauspelissä Australiaa ja pudotuspeliottelussa Brasiliaa vastaan. Hän pelasi kaikki kuusi ottelua Chilen voittaessa Copa Américan 2015 ja 2016. Vuoden 2015 turnauksessa hän teki yhden maalin ja 2016 kolme maalia. Copa Américassa 2019 hän teki neljänneksi sijoittuneelle Chilelle kuudessa ottelussa kaksi maalia. Copa Américassa 2021 hän pelasi yhden ottelun.

Sánchez on pelannut vuoden 2023 loppuun mennessä yhteensä 160 maaottelua, joissa hän on tehnyt 51 maalia.

Lähteet
-------

1. ↑  Arsenal, Chelsea & Manchester City target Alexis Sanchez - tipped for stardom from the age of 13 *goal.com*.  20.4.2011.
2. 1 2 3 4 5 6 7 8 9 10 11 12  Alexis Sánchez Transfermarkt-sivustolla (englanniksi)
3. 1 2  A. SÁNCHEZ *soccerway.com*. Viitattu 28.3.2020. (englanniksi)
4. ↑  Gran debut de Alexis Sánchez en Udinese *adnmundo.com*.  27.7.2008.  Arkistoitu 29.7.2008. Viitattu 6.7.2011.
5. ↑  Milan 0-1 Udinese: Gokhan Inler Sends The Rossoneri Packing From Coppa Italia *goal.com*.  27.1.2010.
6. ↑  Alexis Sánchez anotó en eliminación de Udinese ante la Roma *triunfo.cl*.  21.4.2011.
7. ↑  Manchester United target Alexis Sanchez can be as good as Cristiano Ronaldo - agent *goal.com*.  5.1.2011.
8. ↑  Inter preparing offer for Udinese star & Manchester United target Alexis Sanchez - report *goal.com*.  10.1.2011.
9. ↑  Manchester City Target Aston Villa’s Ashley Young And Udinese’s Alexis Sanchez Following Adam Johnson Injury - Report *goal.com*.  31.1.2011.
10. ↑  Juventus Join Race For Udinese Ace Alexis Sanchez - Report *goal.com*.  7.2.2011.
11. ↑  EXCLUSIVE: Barcelona Preparing To Hijack Inter Bid For Alexis Sanchez As Blaugrana Scout Watches Genoa-Udinese *goal.com*.  16.1.2011.
12. ↑  Chelsea in £25m hunt for Udinese's Alexis Sanchez *telegraph.co.uk*.  20.1.2011.
13. ↑  Alexis Sanchez’s Quart-Trick Demolished Palermo *serieaticketsonline.com*.  27.2.2011.  Arkistoitu 26.3.2012. Viitattu 22.7.2011.
14. ↑  Udinese's Alexis Sanchez voted the world's most promising youngster in Fifa poll *goal.com*.  17.6.2011.
15. 1 2
16. ↑  Arsenalin supertähti tunnusti pimittäneensä veroja lähes miljoonan - ehdollinen vankeus uhkaa *iltalehti.fi*. Viitattu 16.1.2017.
17. ↑  Manchester United complete transfer of Alexis Sanchez  22.1.2018. ManUtd.com. Viitattu 22.1.2018. (englanniksi)

Aiheesta muualla
----------------

* Kuvia tai muita tiedostoja aiheesta **Alexis Sánchez** Wikimedia Commonsissa

  

Internazionale – Serie A
1 Sommer |
2 Dumfries |
5 Sensi |
6 De Vrij |
7 Cuadrado |
8 Arnautović |
9 Thuram |
10 Martínez |
12 Di Gennaro |
14 Klaassen |
15 Acerbi |
16 Frattesi |
20 Çalhanoğlu |
21 Asllani |
22 Mkhitarjan |
23 Barella |
28 Pavard |
30 Carlos Augusto |
31 Bisseck |
32 Dimarco |
36 Darmian |
42 Agoumé |
70 Sánchez |
77 Audero |
95 Bastoni |
Valmentaja Inzaghi

Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa

Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli

Chilen joukkue – Copa América 2015
1 Bravo |
2 Mena |
3 Albornoz |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Valdivia |
11 Vargas |
12 Garcés |
13 Rojas |
14 Fernández |
15 Beausejour |
16 Pizarro |
17 Medel |
18 Jara |
19 Gutiérrez |
20 Aránguiz |
21 Díaz |
22 Henríquez |
23 Herrera |
Valmentaja Sampaoli

Chilen joukkue – Copa América Centenario
1 Bravo |
2 Mena |
3 Roco |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Hernández |
11 Vargas |
12 Toselli |
13 Pulgar |
14 González |
15 Beausejour |
16 Castillo |
17 Medel |
18 Jara |
19 Orellana |
20 Aránguiz |
21 Díaz |
22 Puch |
23 Herrera |
Valmentaja Pizzi


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Chile
* Yhdysvallat

 |

 |